
Amintiri bisericești și culturale din Basarabia 
Sudică sub cârmuirea română 


din 1857—1878. 


Amintiri biericeni și culturale din Basarabia Sudcă su cârmuirea 
români din 1657 — 1808. 


In urma războiului Crimeei, în care Rusia a fost învinsă de 
către aliații de atunci, și a tratatului dela Paris din 18 (30) Martie 
1856, trei județe ale Basarabiei Sudice au fost realipite la sânul 
Moldovei, a Patriei-Mame, de unde în 1812 lăcomia rusească și 
trădarea prințului grec Dimitrie Moruzi, dragoman al Porței (Tur- 
ciei), le rășluise împreună cu întreaga Basarabie. 

După realipire, aceste trei ținuturi: /smailu/, Boloradul şi Ca- 
hulul, au atârnat bisericeşte de Mitropolia din laşi—a Moldovei 
și Sucevei, iar pentru administrarea nemijlocită a afacerilor biseri- 
ceşti basarabene, s'a înfiinţat încă din 26 Martie 1857 un Consis- 
toriu, cu reşedinţa în Ismail. Decretul pentru înființarea acestui 
aşezământ poartă iscălitura mitropolitului Sofronie Miclescu; iar 
ca delegat al primirei trebelor bisericești și a organizărei Consis- 
torului a fost însărcinat arhimandritul Teoctist Scriban, licenţiat 
(candidat) al Academiei spirituale (teologice) din Kiev, nepot al 
preavrednicilor arhierei și mari patrioți moldoveni Filaret şi Neofit 
Scriban. 

Teoctist Scriban a fost în urmă profesor și director al semi- 
nariilor din laşi și București. Dânsul a organizat și condus nu 
numai consistoriul, ci și întregul învățământ național în primii 
ani ai cârmuirii românești din Basarabia de Sud. 

Astfel, odată cu consistoriul, în baza decretului mitropolitan 
din 1 Mai 1857, a înființat și o mică școală bisericească, jumă- 
tate primară, jumătate seminarială, pentru a pregăti tineretul în cele 
elementare bisericeşti, parte în limba română, parte în cea rusă. 

Motivele înființărei și funcţionărei acestei școli sunt arătate 

pe larg într'un referat al arhimandritului Teoctist Scriban nr. 37 
din 1863 către Ministerul Instrucțiunei și al Cultelor, şi anume: 
starea înapoiată a clerului basarabean de atunci față cu clerul 
din Moldova, şi spre a se opri Striruințele dascălilor (cântăreți- 
lor) netrecuți prin seminar de a păși la treptele preoțești. Refera- 
tul spune că numai vr-o zece clerici din cele trei ţinuturi aveau 
cultura trebuitoare misiunei lor. 

Tot arhimandritului T. Scriban se datorește și înființarea pri- 
melor şcoli primare și catihetice din Ismail și Cahul. 

Personalul consistorial și învățătoresc al școalei bisericești din 
Ismail era la început astfel alcătuit: Arhim. 7. Scriban preşedinte; 
preotul Simion Topalov şi lacov Ceaicovschi, membri şi profe- 
sori, cum şi doi scriitori de cancelarie. 

Primul buget al consistorului era de 3792 carboave pe an; > 
iar în 1260 ajunsese la 5425 carboave, crescând în fiecare an. 

Această situaţiune în trebile bisericeşti din ţinuturile basara- 
bene anexate a durat şi după unirea ţărilor surori -- Moldova și 
Tara Românească (Muntenia) în 1859. Inaltul și marele Domnitor 
al Principatelor Unite, Alexandru Cuza, şi vrednicii săi consilieri 
în frunte cu ilustrul bărbat de stat Mihail Cogălniceanu, cunos- 
când marea însemnătate morală-culturală, ce are existența unei e- 
episcopii, în mijlocul mai ales a unor populațiuni din diferite nea- 
muri, cum sunt cele din județele Ismail şi Bolgrad, nu pregetară 
mult și, în anul 18604, înființară această înaltă instituţie. 

Documentele oficiale ale înființărei Eparhiei Dunărei de jos, 
documente de stare civilă aşa zicând ale acestui aşezământ de cârmuire 
bisericească, vorbesc mai elocvent de cât ori ce despre scopul în- 
ființărei sale. !. Ele sunt: 1) Referatul nr. 52046 din 29 Octombrie 
1864 al Ministerului Cultelor, Justiţiei și Instrucţiuni de atunci,— 
Doctorul Neculai Crețulescu, fost în urmă Ministru Pleniponten- 
țiar al Ţărei la Petrograd şi Preşedinte al Senatului României; 2) 
Jurnalul aprobator al consiliului de miniştri din 3 Noembrie ace- 
laş an; și în fine 3) Ordonanța Domnească nr. 1617 din Noembrie 
1864. Tustrele ne spun ritos că, pentru buna stare religioasă, 

1. Ele sunt publicate în Monitorul Oficial nr. 261 diu 31 Noembrie 
(13 Decembrie) 1864. 

morală şi națională a poporului din partea locului s'a înfiintat E- 
piscopia Dunărei de jos. 

Se arată încă, prin aceste documente, „nevoia dea romaniza 
neîncetat și pe toată ziua Biserica Basarabiei, ceea ce nu se poate 
dobândi de cât prin o directă şi națională conducere şi privighere 
a intereselor materiale şi spirituale ale Bisericei din aceea parte“ 

lar dispozitivul Decretului Domnesc nr. 1617 din 17 No: 
embrie 1804 glăsuiește astfel în primele două articole ale sale: 

Art. 1). Se încuviinfează înființarea unei noui Eparhii orto- 
doxe în România, sub denumirea de Episcopia Dunărei de Jos 
cu Jurisdicțiunea asupra județelor Ismail, Bolgrad și Domenii, 
Covurlui şi Brăila, cu reședință în Ismail; iar județul Cahul va 
trece către eparhia Huşi. 

Art. 2). „Prea Sfinţitul Arhiereu Melhisedec este numi’ loco- 
tenent de Episcop al eparhiei Dunărei de Jos“. 

Vrea să zică scopul înființărei Episcopici Dunărei de Jos a 
fost îndoit: nutrirea și desvoltarea sentimentulni religios ortodox 
în popor şi identificarea cu idealul românismului a elementelor 
eterogene din Basarabia de jos. 

județele ce au format această eparhie pănă la 1878 au fost: 
două basarabene, unul moldovan și altul muntean. Covurluiul 
aparținea pănă atunci eparhiei Hușilor, iar Brăila eparhiei Buză- 
ului. Sau înmănunchiat într'o singură eparhie aceste patru judeţe, 
pentru ca unirea și în inimi și în aspirațiuni a populațiunilor de 
aicea să cimenteze şi mai bine unirea lor politcă ca și unirea în- 
tregei Ţări. 

I s'a dat noului așezământ înalt bisericesc numirea de Epar- 
hia Dunărei de jos dela situația ocupată de judeţele componente 
la partea inferioară a marelui nostru fluviu. 

Inaugurarea înființărei sale s'a făcut cu mare solemnitate în 
lanuarie 1875, asistând la ea un delegat al Ministerului Cultelor și 
altul al Mitropolitului de lași. 

Intâiul episcop şi organizator al eparhiei Dunărei de Jos, la 
inceput ca locţiitor, apoi titular difinitiv, a fost arhiereul Melhi- 
sedec Ștefănescu, magistru în Teologie de la Kiev, membru al 
Academici Române, fost Ministru al Cultelor şi Instrucţiunei și unul 
dintre cei mai învățați și străluciți ierarhi ai Vechiului Regat. 


E.: 


Episcopul Melhisedec : a cârmuit cu mult tact și mare vred- 
nicie această eparhie dela înfiinţare și până la 27 Februarie 1879, 
când fu ales de marele colegiu, format din Cameră, Senat și 
Sinod ?, ca episcop al eparhiei Romanului, unde a şi păstorit până 
la incetarea sa din viață, la 16 Mai 18925. 

In Ismail, această episcopie avea ca catedrală biserica Soboru, 
cu hramul Acoperemâutul Maicei Domnului (Pocroavele), care se 
serbează la 1 Octombrie, biserică situată în centrul orașului şi a 
bulevardului, ce-l străbate, bine înzestrată, meritând in adevăr a fi 
catedrală episcopală, cum este și azi la noua eparhie a Cefăfei 
Albe. 

Asemenea Episcopia Dunărei de Jos și-a avut dela început 
Palatui său, inconjurat de o vastă grădină cu flori și pomi rodi- 
tori, înființate și palatul și grădina prin stăruințele episcopului 
Melhisedec. 

Palatul episcopal din Ismail, cel mai însemnat monument na- 
țional al acestui oraș și al întregei Basarabii Sudice, zidit sub 
guvernul român, servea și pentru primirea Suveranului Țărei şi a 
înalților demnitari ai Statului, când vizitau Ismailul. 

Eparhia Dunărei de Jos a avut reședințn la Ismail în curgere 
de 14 ani, adică pănă la 9 Octombri= 16578, când s'a desăvârșit 
durerosul act al răpirei pentru a doua oară de către Ruși a Ba- 
sarabiei Sudice, în urma Tratatului dela Berlin din i lulie 1878. 

1. Episcopul Melhisedec s'a născut la 12 Februarie 1822, în satul 
Gårcina, din judeţul Neamț din părinți preotul Petre şi Anastasia Ştefănescu. 
Numele de botez i-a fost Mihail. Invăţătura primară a căpătat'o în satul 
său natal; cea secundară şi specială la seminarul Socola (laşi) şi la 
Academia Teologică din Chiev. A fost învățător sătesc, profesor, inspector 
şi director la seminariile din Iaşi şi Huşi; locțiitor al episcopiei Huşi, de 
unde a trecut la Ismail. In desăvârşirea studiilor sale şi a misiunei 
sacerdotale a fost mult ajutat de profesorul său, arhiereul Filaret Scriban. 
Autor a numeroase scrieri didactice şi istorice de mare valoare. (v. 
discursul de recepție al succesorului său la Academie Joan Calinderu, 
tipărit şi'n franţuzeşte, Bucureşti, 1894. 

2. După legea în vigoare în Regat pentru alegerea episcopilor şi 
mitropoliților, din 14 Decembrie 1872. 
| 3. Autorul acestui mic studiu în calitate de consilier şi ajutor de 
primar al municipiului Galaţi şi fost tiu duhovnicesc al marelui ierarh 
Melhisedec, a asistat la înmormântarea lui la Roman, depunând şi o 
frumoasă coroană din partea oraşului ce reprezinta. 

Din acel timp, episcopia fu strămutată la Galaţi, care deven 
scaunul său ; și, în locul județelor basarabene răpite de Ruși cu 
călcarea cea mai flagrantă a datoriilor de aliați și a convenției 
speciale Ruso-Române din 7 Aprilie 1877 !, i s'a alipit două judeţe 
din Dobrogea, Tulcea şi Constanța, câștigate în urma gloriosului 
războiu pentru Independență din 1877--78. Această nouă situație 
a eparhiei Dunărei de Jos fu confirmată și de drept prin legea 
din 12 Februarie 18812. 

Se cade încă a ști că, în activitatea sa cârmuitoare, episcopul 
Melhisedec a fost ajutat de următoarele persoane, clerice și mi- 
rene: Arhimandritul de scaun (Vicar) leronim Ștefănescu, frate 
mai mic al episcopului, un călugăr desăvârșit, bisericaș și gospodar 
neasemuit ; Vasile Mandinescu 3, mirean celibatar, absolvent soco- 
lean, frate al vestitului profesor de istorie loan Mandinescu, di- 
rector al cancelariei episcopale şi nedeslipit consilier intim al 
episcopului Melhisedec până la moarte. 

lar pentru serviciile externe şi județene, a avut ca ajutoare 
pe protoiereii Dimitrie Garofeanu +, losif Glizian și Atanasie 
Bour ; acesta din urmă euna dintre figurile cele mai venerabile ale 
Ismailului, mort acum vre-o doi ani, la adânci bătrâneţe. 

Tot sub episcopatul academicianului Melhisedec au servit cu 
zel şi distincţie și alți preoţi, între care Gheorghe Bărgăuoanu și 
frații Gheorghe și Neculai Rășcanu, deveniți în urmă, după luarea 
Dobrogiei, protoerei, unul la Tulcea și altul la Constanta ?. 


1. Prin art. 2 din această convenţie, „Rusia se obligă a garantă şi 
apără integritatea Statului Român, astfel cum rezulhă din legile interioare şi 
tratatele internaționale“. 

Cum s'a ţinut Rusia de această convenţie, sa văzut; deşi am fost 
cei mai credincioşi aliați şi chiar salvatori aici la Plevna !.. 

2. Monitorul Oficial cu acea dată, decretul Regal nr. 202 din 7 
Februarie 1881. 

3. N. Mandinescu, retras în urmă la pensie, a fost primar al ora- 
şului Roman, unde a murit în vrâstă înaintată. 

4. 'Trecut apoi ca profesor de muzica bisericească la seminar şi 
deservent la Sobor (catedrală); apoi se transferă la biserica sf. Spiridon 
din laşi. 

5. Ambii încetaţi din viaţă. Ei au fost crescuţi de ep. Melhisedee 
Nicolai Râşcanu a murit de tânăr, în vrâstă abia de 32 ani, la Galaţi, 
in ziua de 29 Februarie 1884 (v. Cuvântări diverse ed. III, de autorul 
acestuia, p. 52 şi urm.). Gheorghe Răşcanu este socrul advocatului Jon 
Magură, tost predicator al Dobrogei şi membru al Parlamentului. 

Ca pepinieră pentru formarea preoților s'a înființat în Ismail, 
cu caracter de insfituțiune de stat, la 21 Noembrie 18604, și un 
seminar cu 4 clase, după modelul școlilor similare depe lângă 
celelalte episcopii din Țară. 

Zicem instituțiune de Stat, pentru că, precum s'a arătat mai 
înainte, încă dela alipirea Basarabiei Sudice, se înființase la Ismail 
o şcoală inferioară bisericească, care însă atârnă nu de Ministerul 
Cultelor şi Instrucțiunii, ci de Mitropolia din lași. Intreţinerea a- 
cestei şcoli o avea consistorul respectiv din Ismail. 

In 1864 şcoala aceasta fu transformată în seminar eparhial, 
cu internat şi cu întreţinere dela Stat. 

Intâiul director şi organizator al seminarului eparhiei Dună- 
rei de Jos a fost arhimandritul Veniamin Arhipescu, fost superior 
al Capelei Române din Paris, care a funcționat la Ismail pănă la 
50 Octombrie 1868, când a fost mutat în aceeaş calitate la semi- 
narul din Râmnicul-Vâlcea ; apoi în urmă ca profesor de Religie 
la liceul „V. Alexandri“ din Galaţi, de unde s'a retras la pensie, 
așezându-se la Fălticeni, unde a încetat din viață. 

După arhimandritul V. Arhipescu, a fost numit director și 
profesor al seminarului Economul Constantin Rozei, absolvent me- 
ritos al Seminarului Central dela Socola (lași), bărbat studios, 
care conduse acest seminar (la Ismail și Galaţi), până la 1893, 
când, în baza legei clerului mirean de atunci, a fost desființat 
împreună cu altele de acelaș grad. Economul Rozei, retrăgându-se 
atunci la pensie, se așeză la Episcopia Buzăului, pe lângă vărul 
său primar episcopul Dionisie Climescu, unde a stat pănă la 
moarte. 

Personalul didactic la înființarea seminarului se compunea 
astfel: Arhim. V. Arhipescu, profesor de ştiinţele religioase și 
director, Preotul T4. Wiculaef, istoria și geografia; V. Şerban, 
limbile latină și română; Josif Teodorescu, ştiinţele  fizico-natu- 
rale; G. Verdeanu, matematicele; Gr. Popescu, |. elină; V. Arti- 
mescu, (devenit apoi preot, desemn și caligrafie; și V. /vancenco 
(apoi diacon) muzica vocală. 

In urmă personalul sa mai primenit: în locul arhim. Arhi- 
pescu a venit Econom C. Rozei, precum s'a arătat; la catedra de 
istorie şi geografie, 7. Dimitriu; la lim. latină şi română, P. Băr- 
găoanu; la muzica bisericească, Econ. D. Garofeanu; în locul lui 

C. Breviman; fost și șef pedagog, M. N. Pacu, morala creștină, 
pastorala și liturgica (1873 -78) Gr. Magnis, |. franceză; Dr. N. 
Cheladno, higiena şi medic al internatului; G. Vârgolici, G. Pe- 
froniu, Savinescu şi C. Gheorghiu suplinitori de scurtă durată, 
de istorii, şt. naturale și l. franceză, etc. 

Ca profesor de muzica vocală la acest seminar a funcţionat 
intre anii 1866—71 şi Gavril Muzicescu, originar din Ismail. Văzând 
talentul său excepțional, episcopul Melhisedec l-a trimis să se per- 
fecționeze la Conservatorul de muzică din Petrograd, de unde, 
întorcându-se ca diplomat, a fost numit profesor titular de Armonie 
la Conservatorul din lași și director al corului mitropolitan din 
capitala Moldovei, posturi în cari s'a distins așa de mult, în cât 
-a devenit printre cei mai apreciați maiștri și compozitori ai muzi- 
cei noastre bisericești și populare. 

Ca șefi pedagogi au funcționat: C. Breviman, Sava Bour!, 
subsemnatul și Jenat Dima °. | 

in Ismail seminarul avea local propriu, situat în strada prin- 
cipală și obținut prin hărăzirea testamentară din partea unui creștin 
pios Floru Stepanovici. 

Acest local serveşte şi azi pentru noul seminar, înființat după 
unirea întregei Basarabii, care a avut loc la 27 Martie (6 Aprilie) 
1918. Seminarul de azi poartă numele „Melhisedec Episcopul“, în 
amintirea primului chiriarh al Dunărei de Jos. 


1. La 1 Septembrie 1905, seminarul acesta sa reînființat, cu pa- ' 
tronul „Sf. Andrei“; de astă dată însă nu cu patru clase (asemenea 
școli ne mai existând după legile în vigoare) ci cu opt clase. Primul 
director al său a fost arhimandritul! Wicodem Munteanu, fost în urmă 
episcop al Huşilor şi arhiepiscop al Chişinăului, azi egumen al monăstirei 
Neamțului, al doilea, arhimandritul Visarion Puiu, fost episcop de Argeş, 
azi în aceeaş calitate la noua episcopie a Hotinului, cu reşedinţa la Bălţi. 

Ambii au trecut la direcţia seminarului din Galați, după ce fuse- 
seră arhimandriţi de scaun la Episcopia Dunărei de jos. 

2. Sava Bour, frate mai mic al protoiereului Atanasie Bour, amân- 
doi născuţi în com. Babele (azi g-ral Averescu), jud. Ismail, ca şi autorul 
acestui studiu. Atât S. Bour, cât și C. Breviman au trecut în urmă în 
alte cariere: primul la Finanțe, al doilea la Poştă! Breviman a murit la 
Galaţi. Bour în jud. Vlașca. 

3. Ignat Dima (Dimof la început), bulgar ismailean de origină, a 
funcţionat mai mult ca şef pedagog. După mutarea seminarului la Ga- 
laţi, în urma unui examen ţinut la ministerul de Externe, a fost numit 
interpret de limba bulgară la Consulatul Român din hRuşciuc, unde a şi murit» 

Cât timp a funcționat acest seminar primitiv la Ismail, iată 
populația sa școlară: 1864—65 elevi în total 49, absolvenţi 53: 
1865-—-(6, el. 62, ab. 8: 1866—67, el. 58, ab. 9; 1867—68, el. 73 
ab. 10; 1868—69, el. 90, ab. 15; 1869—70, el. 93, ab. 15; 1870 — 
71, el. 112, ab. 16; 1871—72, el. 121, ab. 26; 1872—73, el. 157, 
ab. 23; 1873—74, el. 159, ab. 19; 1874—75, el. 204, ab. 20; 
i875—76, el. 194, ab. 28; 1876—77, el. 172, ab. 33; 1877—78, 
el.. 132, ab. 31 4 

Până la anul 1885, în seminar se primeau și elevi externi; 
de atunci însă nu s'au admis de cât interni, întreținuți de Stat, și 
solventi, cu o mică plată, în schimbul tuturor avantagiilor Inter-- 
natului, ca la toate celelalte seminarii teologice. 

Cei mai mulți dintre absolvenții seminariului au intrat in: 
cler, unii în învățământ și alte cariere. Mai toți dintre bătrânii 
preoți din județele Ismail, Bolgrad, Covurlui și Brăila, unii chiar 
şi dintre cei din Dobrogea, au trecut prin seminariul din Ismail. 
Economul stavrofor și profesor liceal Joan Chirilov, un distins 
şi inimos cleric dela Soborul din Ismail, este fruct al acestei școli. 
Frații ismaileni Joan și Vasile Fetov, unul literat, celalt general- 
medic, originari din comuna Vaisal, cumnați ai lui Gavriil Muzi- 
cescu, deasemene. Pensionarul Mhail Penescu, de fel din Brăila, 
fost mult timp funcționar telegrafo-poştal în Galați ṣi dir'gintele 
oficiului din Constanța, crescut in seminariul din Ismail, își pe- 
trece bătrânețele în acest din urmă oraş, așa de plăcute-i sunt 
amintirile şcolăreşti de aici. Tot fruct al acestui seminar este și 
bătrânul pensionar telegrafo-poștal Onceanu Manea, dela Brăila. 

In Galaţi, pe lângă unii preuți, ca fii sufletești ai școalei, 
de care ne ocupăm, se mai găsesc: advocatul Grigore Crețescu, 
originar din com. Cârpești, jud. Cahul, fost membru al Comite- 
tului Permanent al judeţului Covurlui, Porfir Leon, instructor 
pensionar, fost director de școală primară, gălățeau de obârşie; 
Roman Titoria grefier pensionar, de loc din Ismail; subsemnatul, 
tot basarabean de origină (com. Babele, azi general Averescu, jud. 
Ismail); și poate și alții ale căror nume îmi scapă din minte. 

Dintre foștii absolvenți ai școalelor bisericești din Ismail și 


1. V. Cuvântări Diverse ed. II], lucrarea mea deja citată, p. 91 
şi urm. 

răposații Dimitrie şi Gheorghie Agura ! rude între ei, bulgari de 
naștere, de loc din comuna Cismea Văruită, jud. Ismail. Primul, 
după ce a terminat cu distincție Facultatea de Litere din lași, 
fiind între studenţii favoriţi ai ilustrului profesor 7. L. Maio- 
rescu, a funcţionat în învățământul secundar la liceile din Boto- 
șani și Bolgrad, cum și la Şcoala Comercială din Galaţi, apoi la 
Universitatea din Sofia, la catedra de Istorie Universală, ajun- 
gând și Ministru al Bulgariei 2. Al doilea, după ce a fost predi- 
cator al Catedralei Episcopiei din Ismail, a intrat la 1877 în ar- 
inata bulgară, înaintând pănă la gradul de general, șet al parche- 
telor militare, și adjutant regali. 

Arhiva seminarului din Ismail, mutată în 1878 la Galaţi, de 
de aici in 1893 a tost transportată la Roman; iar din anul 1921 se gă- 
sește iarăș la Galaţi, readusă prin stăruința economului Anghel Cort- 
stantinescu, tostul director al seminarului teologic de aici. 


+ 
* x 


Ca şcoli secundare au mai existat în Basarabia Sudică, sub 
regimul român, despre care tratăm, și un gimnaziu de băeţi, cu 4 
clase şi cu adaus de studii comerciala elementare, întreţinut de 
Cazinoul Comercial şi de Primărie? ; iar, nu cu mult înainte de 
pierderea Basarabiei, s'a înființat și o şcoală normală pentru în- 
vățătorii rurali, prin stăruința profesorului universitar din Bucu- 
rești, istoricul V. A. Urechiă, ca deputat al Ismailului. Primul 
director al acestei școale a fost profesorul ieșan Grigore Petro- 
vann. Școala normală a fost mutată la Galaţi, odată cu episcopia 
și seminarul Eparhial, ca „epave ale naufragiului basarabean“ 


1. Cu numele acesta şi aparţinând acleeași familii, au mai fost 
Şi alţi Agura, absolvenţi ai şcoalelor bisericeşti din Ismail, Huşi şi Iaşi, 
precum Dimitre, Vasile şi Chirii etc.. cari au întrat toţi în cler, Dimi- 
trie Acura preotul, căruia la şcoala i s'a zis şi Docan, spre a-l deosebi 
de vărul său omonim profesorul, eră frate cu generalul, cumnat al 
fraților Bour (fost Zimbriu) şi paroh al bisericei catedrale din Chilia, 
zidită de Ștefan cel Mare şi Sfânt, Domnul Moldovei. 

2. Profesorul Dim. Agura a incetat din viaţă subit la Iaşi înainte 
„de războiul mondial, tocmai când venise aici, cu ocazia jubileului 
„semicentenar al Universităţei din capitala Moidovei, al cărei student 
emerit fusese. 

cum se zicea atunci cu amărăciune, și funcționează şi azi sub 
numele de „Costachi Negri“ !. 

La Bolgrad deasemenea a existat? o școală centrală de 
băeţi, un fel de liceu, întreţinut de un comitet special, cu veni- 
turile lacurilor și bălților basarabene, lăsate în acest scop de fos- 
tul Caimacan al Moldovei Vogoride. 

Deși scopul acestei școli a fost de a crește copiii judeţului 
Bolgrad de ori ce naționalitate, în realitate însă, prin o îngăduială 
excesivă a guvernelor române, ea a devenit o simplă pepinieră 
culturală bulgărească, de unde au eşit cei mai de seamă condu- 
cători ai noului Stat Bulgar, creat in urma războiului oriental 
din 1877— 187853. 

In ce privește învățământul primar, a existat în Basarabia 
Sudică, de care vorbim, în fiecare comună cel puţin câte o școală 
de băeți şi una de fete. Scoala Nr. 1 de băeţi din Ismail a fost 
condusă pănă la perderea Basarabiei de institutorul oan Cotov, 
un bărbat foarte devotat învățământului și un latinist zelos, pre- 
miat de Academia Română pentru traducerea lui Tit Liviu. Dân- 
sul a fost tatăl meritoșilor institutori dobrogeni Brutus şi Vasile 
Cotov, cel întâi la 7uicea *, al doilea la /Flârsova, unde a in- 
Hințat și un muzeu arheologic bine apreciat. 

Se cuvine încă a ști că chiar gloriosului nostru oștean și 
fost prim ministru al României Mari, Generalul de Corp de Ar- 
mată Alexandru Averescu, fiu al Basarabiei Sudice, şi-a făcut 
cultura sa elementară tot în oraşul Ismail. 

La Cahul, pe lângă școalele primare, a existat și o şcoală 
Catihetică, condusă de profesorul seminarist Dimitrie Teodorescu. 


* 
ka * 


Precum se vede din cele de mai sus, rodnică și salutară, din 
punctul de vedere bisericesc şi cultural, a fost stăpânirea româ- 


1. Azi pensionar. Brutus Cotov este ginerele protoiereului G. Râș 
canu, despre care am vorbit mai înainte. - 

2. Care a continuat şi sub Ruși, şi continuă şi azi complectat în 
liceu. Anul trecut, acest liceu şi-a serbat semicentenarul existenței sale, 

3. Cum dealtiel există şi azi. 

4. Insuş fostul prim ministru al Bulgariei—Greco/f a fost elevul 
acestei şcoli. 

mânească în Basarabia Sudică între anii 1857-—78, fie ca direc- 
tivă generală, fie ca directivă na'ională.. 

Ne pare bine că și dela Unirea întregei Basarabii în coace 
s'a dat, în această privire, o deosebită atenţie surorei revenită la 
matcă, prin înființarea din nou a două episcopii: a Hotinului— 
cu scaunul la Bălți, și a Cefăfei Albe—cu reședința la smail; 
prin ridicarea la rangul de Mitropolie a Arhiepiscopiei din Chi- 
șinău ; prin înființarea seminariilor din Ismail și Edineț; prin 
înființarea Facultăței de Teologie în capitala Basarabiei; cum şi 
prin numeroase alte școli de ambele sexe și instituțiuni culturale, 
cari funcționează în toate părțile din această frumoasă provincie 
românească. 

Desiguri că fraţii noştri basnrabeni apreciază cum se cuvine 
aceste dovezi de solicitudine din partea cârmuitorilor României 
întregite și se silesc să tragă foloasele dorite din ele. 

In special, preoțimea basarabeană, în imensă majoritate de 
obârşie moldovenească, pe cât știm, se cade a privi cu toată sim- 
patia această solicitudine maternă și frățească. 

Să nu se piardă încă nici un minut din vedere, în măsurile 
ce se iau și se vor lua pentru propășirea culturală și economică 
în Basarabia, că această provincie a lui Ştefan cel Mare şi Sfânt 
este mai întinsă de cât Moldova de dincoace de Prut și că are 
granițele firești cele mai importante pentru Statul Român; că, din 
populația sa de 3.000 000 locuitori, mai bine de 7599 sunt ro- 
mâni moldoveni; că totuşi, chiar după izvoarele rusești !, înainte 
de 1918, dintre ştiutorii de carte, Românii reprezantau de abia 
10.50%], bărbați 1,709 femei la populația întreagă respectivă. 

Prin urmare, cu cât întunericul a fost mai des şi obezile 


1. Geogratul rus Strelinschi, fostul ministru al Rusiei N, Durnova. 
Vezi şi articolul meu din „Galaţii Noi“ nr. 178, 4 Septembrie 1914. 

Comp. şi broşura „Basarabia“, tipărită de mine în 1912, cu ocazia - 
centenarului primei răpiri a Basarabiei, Bucureşti, tipografia „Minerva“, 
cum şi numeroase articole ale mele, publicate cu deosebire în timpul 
neutralităţei (1914—1916), în diferite ziare locale (Timpul, Galaţii noi) și 
din Bucureşti (Steagul, La Politique, Moldova, Seara, etc.), 

Tot sub îndemnul preocupărilor mele şi ale prietenilor mei de 
soarta scumpei Basarabii, s'a înființat la Galaţi, în 1885, societatea 
„Prutul“, pentru ajutorarea la învățătură a copiilor de origină română basa- 
rabeană. 

robirei mai grele, cu atâta razele de lumină lină și focul sacru al 
patriotismului trebue să străbată mai puternic și în toate colțu- 
rile Basarabiei. 

Le spune acestea un fiu de țăran român din Basarabia Su- 
dică, azi ajuns la adânci bătrânețe, care,—nevoit a se aşeză în 
Galați după 9 Octombrie 1878, adică acum 50 de ani,—a găsit 
la frații săi din Vechiul Regat îmbrățişarea cea mai cordială, ono- 
rându-l de şease ori şi cu mandatul de reprezentant al lor în 
ambele Corpuri Legiuitoare. 

Le spune basarabeanul—regățean, care totuş nici odată ma 
uitat pământul sacru, unde s'a născut, și suferințele acelora, unde 
a crescut și și-a petrecut copilăria și primii ani ai tinereței, 


Galaţi, 15 Noembrie 1928. 
M. M. Pacu 


profesor onorar şi advocat. 


